《酬和提刑王国博见寄兼谢惠竹簟》
宋代·魏野

召伯城边劳梦想，滕王阁上动诗心。
闲思已隔江山远，老别那堪岁月深。
三径出稀青草合，双眸望久墨花侵。
翻嗟珍簟虽蒙寄，早晚同将坐卧吟。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。